मलबे के ढेर में से साबुत साबुत ईंटें छाँट छूंट कर और कुछ शहर के अन्य निर्माणाधीन भवन स्थलों से चोरी करके कलवा ने कॉलोनी की दीवार से सटाकर दो दीवारें खडी कर लीं। चार छै दिनों में एक घर जैसी आड़ खड़ी हो गयी। उसपर बांस डालकर पहले केवल एक पुरानी चादर तानी छत के नाम को फिर जोड़ जुगाड़ करके एक टीन का छप्पड़ डाल दिया। सामने बोरी का पर्दा तान लिया। लो जी! इंसान की मूलभूत आवश्यकता ---प्रजनन --- को ढंकने का साधन जुट गया।